In nomine, etc. Anno domini M CCC XXVIII, die lune post festum Beate Marie Magdalene, Ego Guillelmus de Montholon, domicellus, notum facio universis: quod ego pro me et meis herebibus et ex certa scientia per meum juramentum confiteor et cognosco tam pro me quam predecessoribus meis a quibus causam habeo, me tenere et debere tenere in feodum ligium a religiosis viris dominis abbate et conventu S. Martini Eduensis, nomine ipsorum monasterii et a predecessoribus eorumdem, octavam partem cujusdam territorii dicti le Bois à la Viéle, sciti in parochia de Montholon, inter nemus dicti Pithois ex una parte, et nemus de Pouyset ex altera, et juxta villam de Chantart; que octava pars mihi evenit ex successione Marie quondam sororis mee. Item medietatem cujusdam prati dicti des Combetes, sciti inter pratum Antonii de Vautoello, et juxta pratum liberorum Bruneti de Chantart. Item medietatem mansus Guillelmi de villa de Chantart. Item medietatem mansi de villa de Chantart. Item mansum Girardi de villa de Chantart. Item medietatem mansi heredum Durandi de villa de Chantart. Item medietatem mansi heredum Guillelmi le Masouher. Item octavam partem territorii et nemoris de Poysen, et aliam medietatem alie octave partis dicti nemoris que mihi evenit ex successione dicte sororis mee. Item quartam partem prati dicti de Charme, scitum juxta joncheria matricularii ex una parte, et prout partiuntur cum heredibus Andree Moret. Item domum meam scitam apud Tavernayum una cum orto retro scito. Item quartam partem prati de la Moleroye, scitum juxta pratum ez Alvernaz ex una parte, et juxta nemus S. Romani ex altera et prout partitur pro indiviso cum Perrello Micheleti, Raimundo et Perrino de Chantart. Item mansum qui quondam fuit prepositi dicti Chatron, una cum aliis et pertinenciis dictorum mansorum. Item tres solidos et tres obolos censuales cum dimidio bicheto frumenti ad mensuram Eduensem, que mihi debent anno quolibet in vigilia Nativitatis Domini heredes Taupini. Item sex denarios censuales quos mihi debent heredes Moreti supra terram des Angloys. Item novem Solidos quos debent heredes Dourroti et de Viles, de suis terris et pratis de Culet, die Annuntiationis dominice. Item decem et octo denarios quos mihi debent Perrinus Bougier et heredes Mathei du Couchant, annuatim. Item tres partes pro indiviso terragii de Comaruffi, sciti in parochia de Somanto una cum omnibus juribus et pertinenciis omnium rerum predictarum. Item omnia que habeo ex quacumque causa seu titulo in parochiatibus de Somanto, de Verreriis et de Reclaines, tam in terris, etc. Item quidquid habere possum et debeo a nemore dicti Pychoisat, versus villam de Somant, etc.